Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: X. számú melléklet a 2005. évi LII. törvényhez
Paragraph Index: 626

(1) Ezen Megállapodás alkalmazásában „haszonhúzó”: bármely természetes személy, aki kamatkifizetésben részesül, vagy bármely természetes személy, akinek részére kamatkifizetést írnak jóvá, kivéve, ha bizonyítani tudja, hogy a kamatot nem az õ javára fizették ki vagy írták jóvá. A természetes személy nem tekinthetõ haszonhúzónak, amennyiben: (a) e Megállapodás 7. cikk (1) bekezdése értelmében kifizetõként jár el; (b) egy jogi személy, egy a nyeresége után a vállalkozások adózásának általános szabályai alapján adózó jogalany, egy a 85/611/EGK irányelvnek megfelelõen engedélyezett ÁÉKBV, vagy egy egyenértékû, Turks és Caicos szigeteken alapított kollektív befektetési vállalkozás, vagy egy az e Megállapodás 7. cikkének (2) bekezdésében említett jogalany nevében jár el, és az utóbbi esetében a kamatkifizetést végrehajtó gazdasági szereplõvel közli az említett jogalany nevét és címét, és, amely ezen információt közli a honossága szerinti szerzõdõ fél illetékes hatóságával; (c) más haszonhúzó természetes személy nevében jár el, és közli a kifizetõvel e haszonhúzó azonosítási adatait.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes